cyanic-selkie/wikianc huggingface dataset:
חבל טוקאי
היסטוריה
אזור טוקאי היה מיושב כבר בתקופה הנאוליתית, אך הפך למקום חשוב רק כאשר השבטים המדיארים הגיעו אליו במהלך המאה ה-9. האזור שימש מקום מוגן עבור המדיארים במאות השנים שלאחר מכן, כאשר הם נאלצו להתמודד עם פלישות המונגולים ועמים אחרים. האזור היה נקודת מעבר חשובה עבור סוחרים פולנים שנדדו לכיוון הבלקן. במאה ה-12 מלכי הונגריה הזמינו לאזור מתיישבים וולונים ואיטלקים, שהצטרפו אל הגרמנים שהיו במקום מאז הקמת הממלכה ההונגרית.
האזור הגיע לשיא פריחתו במהלך המאה ה-18 שבה היה נתון לשליטת האימפריה האוסטרו-הונגרית, בעיקר בזכות המוניטין הרב של היין שהופק בו. מדינות הייצוא העיקריות היו פולין ורוסיה, ששמרה על מושבה דה פקטו באזור על מנת להגן על אספקת היין לחצר הצאר. אוכלוסיית האזור הייתה הגדולה ביותר במדינה ב-1780. תושבי האזור הגיעו אליו מאזורים סמוכים כגון סלובקיה, רותניה ומקדוניה היוונית. תושבי האזור שהגיעו ממקדוניה היוונית הוחלפו בהדרגה בשלהי המאה ה-18 על ידי יהודים מפולין, שתפסו את חלקם בתעשיית המסחר הקשורה ליין הטוקאי.
הצבא הסורי
ראש המטה הכללי של הכוחות המזוינים הסורים משמש גם כמפקד צבא היבשה. מאז 1 באפריל 2019 מכהן בתפקיד זה סלים חרבא. המפקד העליון של הכוחות הוא נשיא סוריה.
לורד צ'נסלור
הלורד צ'נסלור (באנגלית: בשמו המלא – Lord High Chancellor of Great Britain – כלומר, "הלורד הצ'נסלור הרם של בריטניה הגדולה") הוא חבר ממשלה בבריטניה בתפקיד הדומה לשר משפטים, בו הוא אחראי על עבודת בתי המשפט ועצמאותם, ועל מינוי שופטים בשיתוף הוועידה למינוים משפטיים. תפקידו נחשב לאחד הבכירים בקבינט ממשלת בריטניה. בתפקידו הוא אחראי או שותף בכיר במינוי השופטים של אנגליה וויילס. הלורד צ'נסלור הנוכחי הוא אלכס צ'וק, המכהן בתפקיד מאפריל 2023.
הצבא הסורי
מלחמת יום הכיפורים
פתיחת האש של סוריה לאורך הגבול עם ישראל ברמת הגולן תפסה את צה"ל בהפתעה כמעט מוחלטת ובמצב מוכנות חלקי בלבד. לאחר הרעשה ארטילרית כבדה, התקדמו שלוש דיוויזיות הקו (הדיוויזיה החמישית, התשיעית והשביעית) אל עבר כוחות צה"ל שנערכו לאורך הגבול, אלה כללו שתי חטיבות שריון שניצבו במחלקות ופלוגות לאורך עמדות הטנקים השולטות באזור הגבול ומספר יחידות חיל רגלים שהוצבו במוצבי הקו. שלוש דיוויזיות הקו תקפו את קו הגבול בשישה מאמצים עיקריים (שניים לכל דיוויזיה), כאשר הדיוויזיה הראשונה נותרה בעתודה במטרה לתגבר כל הצלחה בהבקעת ההגנה של צה"ל.
נפילת ברית המועצות עד שנות ה-2000 (1991–2011)
נפילת ברית המועצות, סיום המלחמה הקרה וכך דעיכה בפטרונותה הצבאית של ברית המועצות, הביאו את הצבא הסורי לבחינה מחודשת של הצבא ואופן הפעלתו. אחד השינויים הגדולים שהוכנסו הוא תורת הלחימה של "הקרב הקרוב", זאת במיוחד נוכח עליונות יכולות התמרון והאש של צה"ל.
לורד צ'נסלור
היסטוריה
עד לאיחוד אנגליה וסקוטלנד לבריטניה הגדולה, כיהנו לורד צ'נסלורים שונים באנגליה ובסקוטלנד. לאחר האיחוד כיהן לורד צ'נסלור אחד בבריטניה הגדולה. לעומת זאת, גם לאחר האיחוד עם אירלנד המשיך לכהן בה לורד צ'נסלור נפרד, עד הענקת העצמאות לאירלנד בשנת 1922, ועד היום הלורד צ'נסלור הוא "הלורד צ'נסלור של בריטניה הגדולה" ולא של הממלכה המאוחדת.
תפקידים לפני הרפורמה
לפני הרפורמה של שנת 2005, הלורד צ'נסלור נשא תפקידים מכל שלוש רשויות השלטון. ברשות המחוקקת הוא כיהן כיו"ר בית הלורדים, ברשות המבצעת כיהן הלורד צ'נסלור במועצת המלך או בממשלה, והחל משנת 1885 היא ניהל את משרד הלורד צ'נסלור או "מחלקת הלורד צ'נסלור". בשנת 2007 שונה שם המשרד למשרד המשפטים. תפקיד המשרד נוגע לאחריות על חקיקה ואחריות מנהלית לתפקוד בתי המשפט. הלורד צ'נסלור גם עוסק במינוי שופטים ובהענקת תואר עורך דין בכיר (queen's council) לעורכי דין ותיקים. הלורד צ'נסלור גם אחראי על הטבעת חותם המלכה על מסמכי הממלכה והדבר נעשה באחריות אחד מעוזריו. כמו כן, הוא לוקח חלק בנוהל הטקסי של הכנסת חקיקה חדשה לתוקף. ברשות השופטת, הלורד צ'נסלור כיהן כשופט בבית הלורדים, כחלק מבית המשפט של מועצת המלך וכנשיא בית המשפט העליון של אנגליה וויילס. בזמנים מודרניים הלורד צ'נסלור תפקד בפועל בתפקידים אלו מעט מאוד, כאשר תפקד כשופט כמעט רק כחלק מבית הלורדים.
הצבא הסורי
שינוי מבנה הצבא במהלך מלחמת האזרחים
בסוף שנת 2015 החלה רוסיה לשלוח כוחות צבא ואוויר לסיוע כוחות השלטון הסורי, כחלק משיתוף הפעולה בלחימה בסוריה ונוכח חוסר הסדר הפיקודי, לוגיסטי ומבני בכוחות השלטון - הוקמו שני קורפוסים חדשים; הקורפוס הרביעי שאיחד מספר יחידות פרא-צבאיות ושלוש דיוויזיות חדשות שהוקמו (ה-2, ה-6 וה-8); וקורפוס התקיפה החמישי שאיגד את יחידות המתנדבים ויחידות סיוע ממדינות האזור.
היקאווה מארו
שימושיה של הספינה במהלך מלחמת העולם השנייה
מיפן הפליגו בספינה "היקאווה מארו" 82 פליטים יהודים מאירופה הכבושה בתאריך 22 ביולי 1940 מיוקוהאמה בדרך לסיאטל, וושינגטון, בארצות הברית. הספינה עגנה בסיאטל בתאריך 3 באוגוסט 1940 ובכך הפכה לספינה היפנית הראשונה שהעבירה פליטים יהודים לצפון אמריקה. לאחר מכן בתאריך 5 ביוני 1941 הספינה הפליגה פעם נוספת מיוקוהאמה בדרך לוונקובר, קנדה, עם עצירה באמצע בסיאטל, ארצות הברית. הספינה עגנה בוונקובר בתאריך 17 ביוני 1941.
פטומה רובה
ביוגרפיה
באליפות העולם באתלטיקה שנערכה בגטבורג, שוודיה בשנת 1995 סיימה רובה במקום 19 בריצת מרתון בתוצאה של 2:39:27 שעות.
רון
בין הערים הנוספות השוכנות לגדות הרון ניתן למנות את אביניון ואורנז'. נהר הרון משמש כנתיב שיט מהים התיכון לעיר ליון. עמק הנהר היה מעבר היסטורי בין דרום צרפת לצפונה ומהים התיכון לים הצפוני. בין השאר ערך חניבעל דרך מעבר זה את מסעו מהיספניה לאיטליה וגאיוס מריוס העמיד את צבאו כנגד פלישת הטווטונים.
איגרת יהודה
מחבר האיגרת ותאריך חיבורה
החוקרים המודרניים סבורים כי מדובר במכתב ששויך ליהודה ונכתב בסוף המאה הראשונה או ברבע הראשון של המאה השנייה (בעקבות התייחסות לשליחים בפסוקים 17 - 18 של הספר - שעניינה פעילות שלא הייתה ידועה ליהודה, וכן בעקבות התייחסות לגנוסטיות שהחלה נפוצה רק בראשית המאה השנייה). חוקרים שמרנים מתארכים אותה לבין שנת 66 ל-90.
פרדייס קרוז
תקציר העלילה
קתרין חוזרת לצרפת ומגיעה לישראל בשם דורה, צלמת המתרכזת בצילומי פנים של חיילים בלוויות צבאיות. מטרתה המוסתרת היא לגלות את החייל שהרג את חאלד.
עין פוריה
המעיין
במשך שנים רבות סבל האתר מהזנחה עד ששוקם על ידי הקרן הקיימת לישראל. במסגרת פעולות השיקום והשחזור שנעשו במימון ידידי קק"ל שווייץ, נוקו הבריכות ואמות המים. נבנו שני גשרונים העוברים מעל אמות המים והותקנו שולחנות וספסלי פיקניק מבטון. האתר משקיף על הכנרת והותקנו בו שתי נקודות תצפית. נקודה אחת מצפון למתחם המעיין, כוללת שולחן פיקניק ומקורה בסככת צל. נקודת התצפית הדרומית נקראת "מצפור נעמי שמר". במקום הונחה אבן בזלת גדולה ובתוכה הוטבע לוח אבן המספר בקיצור את סיפורה של נעמי שמר. בלוח נכתב שהוא הוקדש לכבודה במקום הצופה לנוף האהוב עליה מילדות. בכניסה לדרך הגישה למעיין הונחו שני סלעי בזלת גדולים עליהם נקבעו לוחות שיש. על לוח השיש של גוש הסלע הגדול נכתב: . על לוח השיש השני נכתב.
דינה קסטור
דינה מישל דרוסין-קסטור (באנגלית: Deena Michelle Drossin-Kastor; נולדה ב-14 בפברואר 1973) היא אתלטית אמריקאית-יהודיה, בעלת מדליית ארד אולימפית בריצת מרתון ושיאנית ארצות הברית בריצת מרתון ובחצי מרתון. שיאה האישי בריצה זו, 2:19:36 שעות שעות, מהווה את התוצאה התשיעית בכל הזמנים (2012).
הרפתקאות שלומיאל
הרפתקאות שלומיאל הוא סרט הנפשה בבימויו של חנן קמינסקי אנימטור ישראלי ובוגר בצלאל. הסרט מבוסס על כמה מסיפוריו של יצחק בשביס-זינגר, ביניהם "חכמי חלם", "הגולם", ו"זלטה העז" והופק בצרפת ובהונגריה. זהו סרטו המצויר הראשון של קמינסקי באורך מלא.
האחים המוסלמים
אידאולוגיה
התנועה התנגדה נחרצות להגמוניה הפוליטית של המערב במזרח התיכון. פעיליה לחמו נגד ישראל במלחמת העצמאות, והתנועה התנגדה להסכמי שביתת הנשק בין ישראל למצרים ב-1949.
האחים המוסלמים ביהודה ושומרון
סניפה הירדני של התנועה הוקם בתחילת שנות ה-50. פעילותם הפומבית של אנשי התנועה כללה בעיקר את הקמתן של אגודות רשמיות כדוגמת "המועדון הערבי" שהוקם בירדן במחצית שנות החמישים, וכן את ייסודו של כתב העת "אל-ראי" אשר תקף את כפיפותה של ממלכת ירדן לבריטניה, ואשר נסגר על ידי השלטונות הירדנים מספר חודשים לאחר הוצאתו לאור בעקבות קריאתו להפלת השלטון הירדני הקיים. סופו של שיתוף הפעולה בין התנועה לבין השלטון הירדני, אשר נבע מהקריאות להפלת השלטון הירדני הקיים, הוביל להוצאת התנועה מחוץ לחוק בשנת 1954, ולמעצר פעילים בולטים בתנועה. עם זאת, אף לאחר הכרזת התנועה כארגון בלתי חוקי על ידי השלטון הירדני, המשיכו פעילי התנועה בפעילות מחתרתית בשטח ירדן והגדה המערבית.
האחים המוסלמים בירדן
ב-1989, התנועה הפוליטית של האחים המוסלמים, חזית הפעולה האסלאמית, זכתה ב-22 מתוך 80 המושבים בפרלמנט בירדן. המלך חוסיין ניסה להקטין את השפעתם על ידי שינוי חוקי הבחירות, אולם בבחירות 1993 הם הפכו לקבוצה הגדולה בפרלמנט. הם התנגדו נחרצות להסכם השלום בין ישראל לירדן, שנחתם בשנת 1994.
ביולי 2020 הוצאה התנועה מחוץ לחוק בירדן על ידי בית המשפט העליון.
סימאס יסאיטיס
יסאיטיס הפגין יכולת טובה במכבי, אך הקבוצה כשלה בניסיון להעפיל לפיינל פור של היורוליג, והנהלת מכבי החליטה לא לחדש את החוזים של חלק מהשחקנים ובהם יסאיטיס. תוך זמן קצר הוא חתם בטאו ויטוריה מספרד, והצטרף שם פעם נוספת לנבן ספאחיה.
יסאיטיס נמנה עם סגל הנבחרות הליטאיות עד גיל 18 ועד גיל 20, ושיחק במדיהן באליפות אירופה עד גיל 18 (2000) ועד גיל 20 (2002).
המטבח הפולני
לאחר מלחמת העולם השנייה
לאחר תום מלחמת העולם השנייה הייתה פולין בשלטון הקומוניסטים. המסעדות הולאמו תחילה ואחר־כך נסגרו ברובן על ידי השלטונות. במקומן, תכננו הקומוניסטים רשת של חדרי אוכל עבור העובדים מהמפעלים השונים. עבור עובדים מחברות קטנות שלא היו בהן חדרי אוכל הוקמו מסעדות עממיות המכונות "בארים חלביים" (ביחיד: "באר מלצ'ני", Bar mleczny), שבהן הגישו ארוחות חלביות זולות (מוסד הקיים עד היום ומסובסד על ידי הממשלה או העירייה המקומית). המסעדות המעטות ששרדו את שנות ה-40 ושנות ה-50 היו שייכות למדינה, והיו בלתי נגישות למרבית אזרחי המדינה בשל מחירי הארוחות הגבוהים. חדרי האוכל הציעו אוכל זול יחסית, כולל מרקים מכל הסוגים. מנה שנייה טיפוסית כללה סוג כלשהו של בשר טחון או "קוטלט סכבובי" (kotlet schabowy - סוג של שניצל) בתוספת תפוחי אדמה.
שודדי הקאריביים: תיבה של איש מת
שודדי הקאריביים: תיבה של איש מת (באנגלית: Pirates of the Caribbean: Dead Man's Chest) הוא סרט קולנוע אמריקאי מסוגת הרפתקאות־פעולה משנת 2006 בבימויו של גור ורבינסקי ובהפקתו של ג'רי ברוקהיימר, והוא החלק השני בסדרת סרטי שודדי הקאריביים.
תחילת הסרט
חברת הודו המזרחית הבריטית מגיעה לפורט רויאל, ג'מייקה, כדי להרחיב את המונופול שלה באיים הקאריביים ולחסל את הפיראטיות השולטת בימיה. לורד קאטלר בקט מוביל את ההתרחבות, והוא עוצר את אליזבת' סוואן ואת ויליאם טרנר בטרם יזכו להתחתן. הוא מאיים להוציאם להורג, כמו גם את הקומודור לשעבר נורינגטון באשמת סיוע לג'ק ספארו, אולם מציע חנינה לוויל אם ירדוף אחר ספארו וישיג את המצפן שברשותו, שמצביע על הכיוון שבו נמצא הדבר שמחזיקו משתוקק אליו.
הפקה
בעקבות הצלחת "שודדי הקאריביים: קללת הפנינה השחורה", צוות השחקנים חתם על השתתפות בשני סרטים נוספים, שצולמו גב־אל־גב. צמד הכותבים טד אליוט וטרי רוסיו החליטו לא ליצור סרטי המשך עם הרפתקאות חדשות (נוסח סרטי "ג'יימס בונד" ו"אינדיאנה ג'ונס"), ושהסרט יהיה הראשון בטרילוגיה מתמשכת. עוד הם הציעו, כי העלילה תמצה את רעיון מעיין הנעורים, והתכוונו להציג את דמותו של דייווי ג'ונס, ספינת הולנדי המעופף והקראקן, כמו גם את חברת הודו המזרחית הבריטית.
בוריס נמצוב
קריירה פוליטית
בתפקידו כמושל המחוז ביצע רפורמות כלכליות, שכתוצאה מהן הפך המחוז לאחד ממרכזי התעשייה המפותחים ברוסיה. ב-1993 נבחר למועצת הפדרציה, הבית העליון של הפרלמנט הרוסי. בעקבות עלייתו המטאורית זכה לתשומת לב תקשורתית רבה, שהגיעה לשיאה בשנת 1995, כאשר במהלך ויכוח שהתנהל בתוכנית טלוויזיה, ולדימיר ז'ירינובסקי הלאומן שפך בפניו של נמצוב הליברלי כוס מיץ תפוזים.
Preemptive bid
כללים להכרזת Preemptive
AQ87654
Q4
Q62
AKJ987542
שיקולים בקבלת ההחלטה האם להכריז Preemptive bid
מספר הלקיחות הצפוי תלוי גם בחלוקה בסדרות אחרות. כך למשל חוסר או קלף יחיד בסדרה אחרת עשוי להגדיל את מספר הלקיחות הזוכות. כמו כן תלוי מספר הלקיחות הצפוי באיכות סדרות אחרות. כך למשל A בסדרה אחרת פירושו קרוב לוודאי לקיחה נוספת. כאשר המכריז אינו פגיע הניקוד שמקבלים היריבים על כישלונו בחוזה נמוך יותר לעומת כישלון באותו מספר לקיחות כאשר הוא פגיע. לפיכך במצב לא-פגיע יהיה נכון לבצע הכרזה כזו גם אם במצב פגיע לא מכריזים Preemptive bid. כאשר היריבים אינם פגיעים מספר הנקודות שיקבלו על ביצוע חוזה של משחק מלא נמוך יותר מאשר מספר הנקודות שיקבלו על ביצוע אותו חוזה כאשר הם פגיעים. שחקן במושב הראשון המכריז Preemptive bid עלול למנוע הכרזה של השותף גם אם לשותף מספר רב של נקודות. בברידג' מודרני מקובל בכל זאת ברוב המקרים להכריז Preemptive bid גם במושב הראשון על מנת להפריע ליריבים.
תשובות להכרזת Preemptive
A43
דומיניק מונאהן
ביוגרפיה
מונאהן נולד בברלין שבגרמניה להורים בריטים-נוצרים. כשהיה בן 11 עברה משפחתו לסטוקפורט, אנגליה, ומאוחר יותר למנצ'סטר. הוא למד במכללת אקוינאס ספרות אנגלית, דרמה וגאוגרפיה. מגיל צעיר חלם להיות שחקן, ובשנת הלימודים השנייה שלו במכללה, הוא הופיע במחזות רבים כמו אוליבר טוויסט. לאחר מכן הוא הצטרף ל"תיאטרון הצעיר במנצ'סטר".
קומבה (קמרון)
אקלים
הטמפרטורה הממוצעת היא 21 מעלות צלזיוס. החודש הכי חם הוא פברואר (23 מעלות צלזיוס). החודש הכי קר הוא יולי (18 מעלות צלזיוס). כמות המשקעים הממוצעת היא 2,708 מילימטרים בשנה. חודש ספטמבר הוא החודש שיש בו הכי הרבה גשם (428 מ"מ גשם), וחודש ינואר הוא החודש שיש בו הכי פחות גשם (20 מ"מ גשם).
Everyday (שיר של באדי הולי)
גרסאות כיסוי
בשנת 2012 השיר הוקלט עבור אלבום יפני בשם Levi Dexter & Gretsch Brothers.
פטריס אברה
פטריס אברה (Patrice Evra; נולד ב-15 במאי 1981 בדקר, סנגל) הוא כדורגלן עבר צרפתי יליד סנגל, ששיחק בעמדת המגן השמאלי. לזכותו 81 הופעות במדי נבחרת צרפת.
קריירת מועדונים
אברה הצטרף למנצ'סטר יונייטד בינואר 2006 תמורת כ-5.5 מיליון פאונד. אברה הגיע ליונייטד כמחליף למגן הארגנטינאי, גבריאל היינצה ואת הופעת הבכורה שלו ביונייטד עשה ב-14 בינואר 2006, במשחק נגד מנצ'סטר סיטי. ב-21 ביולי 2014, עזב אברה את יונייטד וחתם ביובנטוס. אברה זכה עם יובנטוס בשתי אליפויות איטליה ובשני גביעי איטליה, ואף העפיל איתה לגמר ליגת האלופות 2015 שנערך בברלין, בו הפסידה 1-3 לברצלונה.
לורנס קסדן
ביוגרפיה
קסדן גם שיחק במספר תפקידים קטנים בסרטים. למשל, הוא גילם את הבמאי של דמותו של סטיב מרטין בסרט "גרנד קניון" ואת הפסיכיאטר של דמותו של ג'ק ניקולסון בסרט "הכי טוב שיש".
פולאריס (סיפור קצר)
פולאריס (באנגלית: Polaris) הוא סיפור קצר מאת הסופר האמריקאי ה. פ. לאבקרפט הנכתב ב-1918 ופורסם בדצמבר 1920 בכתב העת "הפילוסוף". זה הוא הסיפור הראשון בסדרת "הכרכים הנסתרים" של לאבקרפט. הסיפור עוסק בנושאים מהותיים כגון משמעות חלומותינו, מה היא טיבה של המציאות, ואיזה מהשניים הוא האמיתי, ומציג זאת דרך האובססיה הלילית של גיבור הסיפור עם כוכב הצפון וחלומותיו על עירו הנמצאת תחת מצור תמידי.
מיכה נוימן
ביוגרפיה
למד באוניברסיטת ציריך ובבית הספר לרפואה באוניברסיטה העברית בירושלים וסיים לימודיו בשנת 1960. התמחה בפסיכיאטריה ולאחר מכן בפסיכואנליזה במכון הפסיכואנליטי בירושלים. משנת 1986 ניהל את המרכז לבריאות הנפש שלוותה עד לפרישתו בשנת 1997. בד בבד התמנה לפרופסור חבר קליני בבית הספר לרפואה של אוניברסיטת תל אביב והתחיל את כהונתו כיו"ר איגוד הפסיכיאטריה בישראל. בשנת 2000 הוענקה לו חברות כבוד באיגוד.
קוגל
הקוגל במנהגים ובפולקלור
אימרה חסידית נוספת מתארת את הקוגל כ.
זיכרון דברים
גמירות דעת
כמו כן, נקודות עקרוניות בחוק החוזים חייבות להתקיים:
מסוימות
מבחן המסוימות קובע כי הפרטים החשובים והעקרוניים הנוגעים לחוזה צריכים להיות מצוינים בו. כך למשל, נושאים כגון תיאור נשוא החוזה, מחיר ומיקום חייבים להופיע. בית המשפט קבע בעבר כי חסרונו של תיאור הנכס (במקרקעין למשל, מדובר בכתובת מדויקת, או לחלופין מספר חלקה) הוא עילה לקביעת חוסר תקפותו של ההסכם.
אימונוהיסטוכימיה
שני נוגדנים
השיטה המקובלת ביותר ברפואה ובמחקר הרפואי מבוססת על צביעה בעזרת שני נוגדנים: נוגדן ספציפי לחלבון הנבדק (נוגדן ראשוני) ונוגדן ספציפי לנוגדן הראשוני, המצומד כימית לאנזים (נוגדן שניוני). השלבים הם כדלהלן:
אימונוהיסטוכימיה פלואורסצנטית
בגרסה נדירה יותר של אימונוהיסטוכימיה, סימון הנוגדן נעשה בעזרת חומרים פלואורסצנטיים כגון FITC. לפי שיטה זו ניתן לסמן שני חלבונים שונים בעזרת שני צבעים שונים ובנוסף, על ידי שימוש במיקרוסקופ קונפוקלי ניתן לצפות באברוני תא קטנים (כגון גולג'י או וסיקולות שונות) שאינם נראים בעזרת מיקרוסקופ אור רגיל המשמש לאימונוהיסטוכימיה בצבע. לשם כך, במקום נוגדן שניוני מצומד לאנזים HRP, נעשה שימוש בנוגדן שניוני מצומד למולקולה פלואורסצנטית. צביעת ניגוד נעשית בדרך כלל על ידי שימוש ב-DAPI, חומר פלואורסצנטי המסמן DNA, ולכן גרעין התא מסומן על ידו בכחול.
מאמפה
מאמפה (בצרפתית: Mamfé) היא עיר בקמרון שנמצאת באזור דרום-מערב.
גולן אזולאי
קריירה בתיאטרון
בתיאטרון אורנה פורת לילדים ונוער: ב-1998 שיחק בהצגה "גיא אוני" שכתבה פנינה גרי (ע"פ הספר "גיא אוני" מאת שולמית לפיד) וביים מישה לוריה.
בתיאטרון בית ליסין: ב-2001 השתתף במחזה "עשו עליך פעם סרט?" מאת אייל דורון ובבימויו.
ב-2003 גילם את מיטש בהצגה "חשמלית ושמה תשוקה" מאת טנסי ויליאמס שביים אילן רונן.
ב-2006 שיחק במחזמר "כמו בסרט" מאת שלומי מושקוביץ שביים משה קפטן.
בתיאטרון יידישפיל: בשנת 2010, גילם את הרב שלמה קרליבך בהצגה "קרליבך חי" בבימויו של יואל זילברג, בין השאר לצד שלומי גולדברג והחזן ישראל רנד.
סקרוג' (סרט, 1951)
קבלה
ב-1989 יצאה גרסה צבעונית של הסרט והיא לרוב כלולה כתוספת ב-DVD של הסרט.
ב-1971, שני עשורים אחרי צאת הסרט לאקרנים, יצא עיבוד של הסיפור כסרט אנימציה שיצר ריצ'רד ויליאמס. בו אלסטייר סים ומייקל הורדרן מגלמים שוב את התפקידים של סקרוג' ומארלי הפעם בדיבוב.
רומי נוימרק
רומי נוֹיְמַרְק (נולדה ב-22 בספטמבר 1982) היא עיתונאית, שדרנית ומגישת חדשות ישראלית. הקימה והגישה את "חדשות הלילה", מהדורת סיכום חדשות היום של ערוץ כאן 11.
ביוגרפיה
החל מ-21 במאי 2017 (למעט הפסקה של שנה שהחלה ב-2022) היא מגישה בכאן 11 מדי לילה את מהדורת סיכום חדשות היום, "חדשות הלילה". בנוסף, היא משמשת מגישה מחליפה ב"חדשות הערב" וב "חדשות השבת".
איתמר גרוטו
ביוגרפיה
בשנים 1996–1998 שימש כרופא בריאות הציבור בלשכת מחוז תל אביב במשרד הבריאות ובמהלך השנים 2000–2001 שימש כאפידמיולוג קליני במרכז שניידר ובבית חולים סורוקה. בין שנת 2003 ל-2009 היה מזכיר איגוד רופאי בריאות הציבור ומשנת 2005 ואילך הוא חבר הוועד הפועל של המועצה המדעית בהסתדרות הרפואית.
במסגרת תפקידו כראש שירותי בריאות הציבור ניהל את מערך בריאות הציבור הכולל כ-3,000 עובדים בלשכות הבריאות המחוזיות והנפתיות, במעבדות בריאות הציבור, ובמטה משרד הבריאות. כמו כן, היה אחראי על תחום הרפואה המונעת, כולל חיסוני תינוקות, ילדים ומבוגרים, בריאות וסביבה, תזונה ומזון, גנטיקה קהילתית, קידום וחינוך לבריאות וניהול של אירועים אפידמיולוגיים חריגים כגון התפרצויות תחלואה ומחלות זיהומיות חדשות.
עומר קריגר
ביוגרפיה
והאמנים הישראלים דני קרוון, יוחאי אברהמי, קבוצת מוסללה, טלי קרן, רותי סלע, בועז ארד, ניר עברון, נירה פרג ואלהם רוקני.
יצר והציג כעשרים עבודות וידאו ארט.
מבחר פעולות אמנות, עבודות מיצג ווידאו ארט
בהפקת הפורום האוסטרי במוסקבה, במסגרת התערוכה הקבוצתית ״בירוביג׳ן״, בירוביג'ן, המחוז היהודי האוטונומי, רוסיה.
הציגה בכיכר הבימה, פסטיבל א-ז׳אנר, תיאטרון תמונע תל אביב; כיכר העיר ערד, המרכז לאמנות עכשווית ערד; כיכר השוק, רמת אליהו, ראשון לציון, הסדנא לאמנות רמת אליהו;
בחזרה על מחזה החזיונות (וידאו, 10 דקות, עם ניר עברון), 2015
ערוץ הטלוויזיה, 2009
רוטיליוס נמטיאנוס
קריירה
בזמן כלשהו בין השנים 415–417, עזב נמטיאנוס את רומא כדי לבקר באחוזתו בגאליה, ושט צפונה לאורך החוף.
פרט
ראו גם
}}
המכללה הטכנולוגית של חיל האוויר
הבסיס ממוקם בצמוד לתחנת הרכבת חוצות המפרץ בחיפה, דרך משה דיין 1 חיפה, בשטח הבסיס פועל נמל תעופה חיפה.
פינוי העתידי של שטח הבסיס
באוקטובר 2017 חתמו משרד האוצר ומשרד הביטחון על הסכם לפינויו של בית הספר הטכני של חיל האוויר ממפרץ חיפה.
באפריל 2020 אישרה הוועדה המחוזית חיפה את התכנית לשימושי עורף נמל המפרץ על שטחי בח״א 21 בחיפה. התכנית כוללת העברת שטח של 344 דונם לידי חברת נמלי ישראל שישמש כעורף לוגיסטי לנמל חיפה ולנמל המפרץ, בתמורה לשטח בפארק הקישון.
ישראל באולימפיאדת מלבורן (1956)
מספרם הקטן של הספורטאים בנבחרת נבע מכך ששבועות ספורים לפני האולימפיאדה פרצה מלחמת סיני, חלק מהספורטאים שהיו אמורים להשתתף במשחקים גויסו למילואים וההכנות לאולימפיאדה נפגעו. לאור זאת הוחלט לשלוח משלחת סמלית בלבד. המשלחת כללה גם את אוריאל זמרי שנבחר על ידי הוועד האולימפי לשמש כשופט כדורסל במשחקים. הוא היה השופט הבינלאומי הראשון מישראל שנבחר לשמש כשופט במשחקים האולימפיים.
רויטל אמויאל
ביוגרפיה
אמויאל גדלה במשפחה של כדורגלנים. אחיה הגדולים איז'ו אמויאל ויובל אמויאל שיחקו בקבוצת מכבי עירוני אשדוד. רויטל שיחקה עבור מועדון הכדורגל הפועל תל אביב, עמו זכתה במספר תארים, וכן בנבחרת ישראל בכדורגל. כאשר העפילה הפועל תל אביב לגביע נשים באופ"א 2001-2002, שיחקה אמויאל בכל שלושת המשחקים הקבוצתיים. מהלך הקריירה שלה הבקיעה 580 שערים. בחודש יוני 2003 פרשה ממשחק פעיל.
אנדריי אוישטיאנו
ביוגרפיה
אוישטיאנו בוגר הפוליטכניקה של אוניברסיטת בוקרשט. הוא קיבל תואר דוקטור באוניברסיטת בוקרשט על הנושא "היהודי הדמיוני. סטראוטיפים ביחס ליהודים בתרבות הרומנית" (Evreul imaginar. Stereotipii referitoare la evrei în cultura românǎ ). ב-1974 למד באוניברסיטת בוקרשט לימודים מזרחיים וב-1997, באוניברסיטה המרכז-אירופית בבודפשט, עבר קורסים של לימודים יהודיים. בשנים 1997 - 2000 קיבל מהאוניברסיטה העברית בירושלים מלגת מחקר בתחום האנטישמיות.
אנשה
באנשה חיו מעט יהודים.
הסניגורים
עלילה
שנת 1966. עורכת הדין הצעירה והשאפתנית נינה מטליצקאיה עוברת מעבודתה בפרקליטות המדינה לפרברים הרחוקים של מוסקבה לסניף מספר 1, לשכת עורכי הדין המוערכת והחזק ביותר בברית המועצות. כעת נינה צריכה להוכיח את עצמה במקום החדש, באופן ראוי. עליה להגן על גנבים בחוק, חובב מוזיקה המואשם בריגול, כוכב קולנוע שהורשע ברצח שותף לחדר, צעירים שהואשמו על לא עוול בכפם ודיסידנטים - כולם מספרים את סיפורה של ברית המועצות שתחת ברז'נייב.
מלפיגיים
בין מאפייני המשפחה:
מנסניו (מקסיקו)
מנסניו (בספרדית: Manzanillo) היא עיר נמל חשובה בחוף המערבי של מקסיקו, במדינת קולימה והעיר השנייה בגודלה במדינת קולימה אחרי העיר הבירה קולימה. בעיר חיים כ-161,420 תושבים (2010).
ועידת חרקוב
ועידת חַרקוֹב הייתה כינוס של חברי הוועד הפועל הציוני הגדול הרוסים בעיר חרקוב בין 11 ל-14 בנובמבר 1903, כדי לדון בתגובותיהם לתוכנית אוגנדה, שהוצגה בקונגרס הציוני השישי.
תוכניותיהם הודלפו לעיתונות וכך נודע הדבר לציבור וגרם להם לנזק תדמיתי. לטענת הביוגרף של הרצל ארנסט פאוול האיום המקורי שלהם, אותו רצו לשמור בסוד, היה להקים ארגון ציוני עצמאי בלי הרצל. הרצל פרסם את הדבר בביטאון התנועה הציונית, די ולט, וכך גייס לצידו גם רבים ממתנגדי תוכנית אוגנדה, שראו באיום לפילוג סכנה חמורה יותר. לדברי ההיסטוריון מיכאל היימן, לא התקבלה החלטה בעניין ההצעות הדרסטיות שעלו בחרקוב כמו הפסקת תשלום ופילוג התנועה אך הן כנראה נידונו ברצינות. השיחות הודלפו לעיתונות בניסיון ליצור רושם שהחלטות הללו התקבלו. פרסום דבר "המרד" ואיום הפילוג בגיליון די ולט מה-25 בדצמבר 1903, עורר התנגדות ציבורית רבה למתנגדי הרצל ופגע בהם. הרצל דאג שעותקיו יופצו נרחבות כדי לגייס תמיכה בעמדתו.
ג'ק פאלאנס
קריירה קולנועית
בשנת 1957 היה פאלאנס מועמד לפרס אמי על תפקידו כמתאגרף בסרט הטלוויזיה "רקוויאם למתאגרף במשקל כבד".
הסכם הפרדת הכוחות בין ישראל למצרים
ההסכם
במרץ 1974 הושלמה ההתייצבות בקווים החדשים. לצד נסיגה ישראלית משתי גדות התעלה, הסיגו המצרים כ-90% מהכוחות שהחזיקו בגדה המזרחית, בהתאם לסעיפי הדילול. ביוני 1974 נחתם הסכם הפרדת הכוחות בין ישראל לסוריה, וכך הסתיימה רשמית מלחמת יום הכיפורים.
הר גילה
בתקופת האינתיפאדה השנייה
בינואר 2002, הורה ראש הממשלה אריאל שרון על הקמת גדר עוטף ירושלים כך שתכלול גם את הר גילה. הקמת גדר עוטף ירושלים נמשכה שנים רבות, ובאזור הר גילה היא הוקמה תחילה בקטע שבין היישוב לעיירה בית ג'אלא. בקטע זה נבנתה חומת בטון גבוהה שחוצצת בין בתי היישובים הנמצאים במרחק של מטרים ספורים. הקמת הגדר השאירה את הכפר אל-ולג'ה כמובלעת פלסטינית בין הר גילה לירושלים. לאחר מאבקים שנמשכו שנים רבות הוקף הכפר אל-ולג'ה בגדר ביטחון גבוהה, תוך פגיעה בשטחי הטרסות העתיקות שאותם עיבדו תושבי הכפר. באפריל 2006 דחה בג"ץ את עתירת בעלי מלון "אוורסט", שביקשו להזיז את תוואי גדר הביטחון שבין הר גילה לבית ג'אלא, כך שהמלון יישאר בצד הישראלי. העותרים טענו כי מרבית אורחיו של המלון והמסעדה הם ישראלים, ולכן יש להשאירו בצד הישראלי של הגדר. מערכת הביטחון, מנגד, טענה כי השארתו של המלון בתחומי ישראל תחייב גם את השארתם של מבנים אחרים של תושבי בית ג'אלא, שבסביבתו, בצידה הישראלי של הגדר.
אמין חארית
אמין חארית (בערבית: أمين حاريت; נולד ב-18 ביוני 1997) הוא כדורגלן מרוקאי יליד צרפת המשחק בעמדת הקשר באולימפיק מרסיי ובנבחרת מרוקו.
קריירת מועדונים
ב-10 ביולי 2017 הודיעה הקבוצה הגרמנית מהבונדסליגה, שאלקה 04, על החתמתו של חארית לחוזה לארבע שנים, סכום ההעברה שוער בכ-8 מיליון אירו. את הופעת הבכורה שלו במדי שאלקה ערך ב-14 באוגוסט במשחק נגד דינמו ברלין במסגרת הגביע הגרמני. ב-25 בנובמבר כבש חארית את שער הבכורה שלו בליגה נגד בורוסיה דורטמונד, משחק שבו קבוצתו הייתה בפיגור של ארבעה שערים תוך 25 דקות בלבד, אך שאלקה הצליחה להשוות את התוצאה בדקה ה-94 מכדור קרן והצליחה להפוך את משחק הדרבי למפגש היסטורי בין שתי הקבוצות.
ב-2 בספטמבר הושאל לאולימפיק מרסיי. הוא ערך את הופעת הבכורה שלו במועדון הצרפתי בניצחון 1–2 על מונקו. במשחק שלאחר מכן, סטאד רן, הוא נכנס בדקה ה-59 וכבש 12 דקות לאחר מכן את שערו הראשון ועזר לקבוצתו לנצח 0–2. בנובמבר 2022 חתם באופן קבוע במרסיי.
קריירה בינלאומית
ב-7 באוקטובר 2017 ערך חארית את הופעת הבכורה שלו בנבחרת נגד נבחרת גבון בניצחון 3–0 במסגרת מוקדמות מונדיאל 2018, כשנכנס מהספסל בדקה ה-90.
בית הכנסת העתיק במעון
במקום שכן יישוב יהודי בשם מעון המזוהה עם "מנואיס" שבמפת מידבא. היישוב הגיע לשיאו בתקופה הביזנטית במאות ה-5 וה-6, אולם למעט שרידי בית כנסת, כל שנותר ממנו הוא בור מים ושני מבנים. בית הכנסת נחשף בעת סלילת הכביש הסמוך בשנים 1957-1958. אורכו של המבנה 17 מטרים ורוחבו 15 מטרים. תקרתו הייתה עשויה קורות עץ וטין, והיו בו שלוש סיטראות שביניהן הפרידו שתי שדרות ובכל אחת מהן ארבעה עמודים. באמצע המאה ה-6 נפרץ הקיר הצפון-מזרחי של מבנה בית הכנסת והותקן בו אפסיס הפונה לכיוון ירושלים.
שכונה ה' (באר שבע)
רעיון הקמת השכונה
כדי להתגבר על תנאי האקלים המדבריים הוחלט לבנות שכונה מסוגרת, שפאותיה בלוקים ארוכים שישמשו כחומות נגד סופות החול, ובמרכזה בתי שטיח צפופים. לאחר מכן, נערכה הגרלה בין האדריכלים על אזורי התכנון. יסקי ואלכסנדרוני תכננו את הבלוק הצפוני, "שיכון רבע הקילומטר", הבניינים במסגרת תוכננו על ידי ברעלי וקיסלוב, ואילו דב ורם כרמי עבדו עם צבי מלצר על מגדל שמעולם לא נבנה. זולוטוב וחבקין, תכננו את בתי השטיח, בתי פאטיו קטנים, צמודי קרקע הבנויים בשורות צפופות ומחולקים למשעולים רבים ומוצלים.
מבנה השכונה
השכונה מחולקת לשני חלקים ביניהם מפריד עורק התחבורה הראשי שלה - רחוב יעלים, החלק הצפוני, הישן, והחלק הדרומי, החדש יותר. בחלק הדרומי מספר מתחמים שהוקמו בשעתם כפרויקטים אדריכליים ייחודיים, ביניהם - האזור המכונה שכונה ה' לדוגמה, ה"משולש", ווילות אלרם.
שרונה נסטוביץ'
ביוגרפיה
ב-1996 השתתפה באלבום הילדים "הדרקון הלא נכון", על פי סיפור של יהונתן גפן.
ב-1998 הצטרפה כסולנית ללהקת "הכל עובר חביבי" ואיתם הקליטה את האלבום "מי שמדבר על אהבה".
ב-2008 הקליטה נסטוביץ' ביצוע מחודש לשיר "היא לא תשוב" של להקת אתניX עבור האלבום "עבודה עברית 2".
צבי הקר
קורות חיים
עבודותיהם הושפעו ממגמות דומות בעולם האדריכלות (דוגמת זרם המטבוליזם היפני) ושאלו מטפורות צורניות מהטבע לשימוש בתכנון מבנים ארכיטקטוניים מורפולוגיים. התנאים הפיזיים והכלכליים ששררו בארץ באותה התקופה איפשרו להם בתקופה קצרה יחסית להביא לידי ביצוע מספר עבודות לא קטן ולהפוך את ישראל למוקד התעניינות עולמי לזמן קצר.
ביוני 1967 חתם ביחד עם אישים אחרים כמו נתן ילין-מור, אייבי נתן, עמוס קינן והדה בושס על קריאה להקפדה על יחס הוגן כלפי תושבי השטחים שנכבשו במלחמת ששת הימים, כדי לא לתת נשק בידי התעמולה האנטי-ישראלית.
Shakira: Bzrp Music Sessions, Vol. 53
רקע וכתיבה
השיר נכתב על ידי גונזאלו ג'וליאן קונדה, שאקירה מבאראק, קווין קרוז וסנטיאגו אלבארדו והופק על ידי ביסאראפ. דיווחים ראשונים על שיתוף פעולה בין האמנים הופצו באוגוסט 2022, כאשר שאקירה שלחה איחולים ליום ההולדת של ביסאראפ. ב-9 בינואר 2023, מטוס קטן שנשא דגל עם המילים "Una loba como yo no está pa' tipos como tú" טס מעל מאר דל פלאטה ומיאמי, ורמז על שיתוף פעולה אפשרי שעתיד לצאת ב-11 בינואר. ביסאראפ הכריז על השיר ברשתות החברתיות שלו למחרת.
Harajuku Lovers Live
Harajuku Lovers Live הוא אלבום הווידאו הראשון של הזמרת-יוצרת האמריקאית גוון סטפאני. אלבום הווידאו יצא לאור ב-4 בדצמבר 2006. הוא יצא על גבי DVD ובוים על ידי סופי מולר והופק על ידי אויל פקטורי.
קונסטנטין סנטסקו
ביוגרפיה
סנטסקו נולד ב-14 בינואר 1885 בבוקרשט, רומניה. כיהן כנספח הצבאי של רומניה בפריז ובלונדון. הוא הגיע לדרגת גנרל בצבא רומניה כבר בשנת 1935, ראש המטה הכללי בשנת 1937, וראש המשלחת הרומנית למוסקבה בשנת 1940.
בולפאפ
יתרונות וחסרונות
תצורה זו מאפשרת שימוש בקנה ארוך יחסית לגודל הנשק, מה שמגביר את הטווח היעיל של הנשק ואת דיוקו של הקנה, מכיוון שאורך הקנה מתחיל מהמקום בו המחסנית נמצאת - משם נגרפים הכדורים לבית הבליעה. ככל שהמחסנית ממוקמת קרוב יותר לקצה הקת, כך הקנה יכול להיות ארוך יותר - אורך הקנה משפיע על הדיוק והטווח. כמו כן, עיצוב זה מאפשר לשמור על דיוק הנשק תוך הפחתה במשקלו על ידי קיצורו, ובכך להקל על יכולת התמרון של המשתמש בו. בשל טבעה של לוחמת החי"ר בראשית המאה ה-21 המאופיינת בעיקר בלוחמה בשטח בנוי, ישנה מגמה של העדפת כלי נשק המעוצבים בתצורה זו, משום אורכם הקצר יחסית.
מנגד, ישנם אלו הטוענים כי הצבת בית המחסנית במיקומו החדש מקשה על טעינת הנשק ומאלצת את היורה להרחיק את הנשק מגופו וכך גורמת לו לצאת ממצב ירי. בעיה נוספת היא הצורך בעקב קת חזק מספיק על מנת לספוג את זעזועי המכלול.
Everyday (שיר של בון ג'ובי)
Everyday הוא שיר של להקת הרוק האמריקאית בון ג'ובי. הוא יצא ב-17 באוגוסט 2002 כסינגל המוביל של אלבום האולפן השמיני של הלהקה "Bounce". השיר נכתב על ידי ג'ון בון ג'ובי, ריצ'י סמבורה ואנדריאס קרלסון, והיה מועמד בשנת 2003 לפרס גראמי.
הקשבה פעילה
תגובת העברה
תגובת העברה היא הנטייה הכללית של דובר בשיחה לקבע את השיחה סביב עמדתו. זהו סוג של נרקיסיזם שיחתי. הנטייה של מקשיבים להפנות את הנושא אל עצמם באמצע שיחה בלי להעניק לבן-שיחם תשומת לב או להפגין רצון מתמשך להקשיב לדבריו.
ריפו! האופרה התורשתית
עלילה
מתוך הכאוס והבלבול שיוצרת המגפה, קמה חברת GeneCo בבעלותו של רוטי לארגו, שמספקת שירותי השתלות איברים הכוללים תוכנית תשלומים, לאנשים שאין בידם את האמצעים לשלם בעבור בניתוחים החיוניים. אולם, אנשים שאינם עומדים בתשלומים משלמים מחיר יקר - מתנקש בבעלותם של GeneCo, שנקרא "איש הריפו" (Repo Man), נשלח להחזיר את האיברים מהאנשים הללו ללא רחמים.
דמויות
שיילו וואלאס (שחקנית: אלקסה וגה) - בתו של ניית'ן וואלאס, איש הריפו. חולה במחלת דם גנטית חשוכת מרפא, שפגעה גם באמה המנוחה. שיילו מוחזקת בביתה כלואה ומחויבת בלקיחת תרופות לבל תתמוטט.
רוטי לארגו (שחקן: פול סורבינו) - בעל חברת GeneCo. מתבשר על ימים ספורים לחייו. מחליט שאת החברה לא יוריש לאף אחד מילדיו המבישים, ושם את עינו על שיילו כמועמדת פוטנציאלית.
מושגים עיקריים בסרט
GeneCo - חברת הענק שמספקת השתלות איברים ותוכנית תשלומים נוחה.
ביקורות
בהקרנה פרטית שנערכה למספר מבקרים בתאריך 4 במרץ בשנת 2008, התקבלו ביקורות חיוביות ואוהדות. גם בהקרנות נוספות שנערכו בפסטיבלי פנטזיה למיניהם, התגובה הייתה אוהדת וחיובית. אולם, לפי האתר RottenTomatoes, נראה כי רוב הביקורות כלפי הסרט היו שליליות. אך, ראוי גם לציין שהביקורות בפורומים של האתר RottenTomatoes היו חיוביות מאוד.
חושן
הציווי ליצירת החושן כתוב בספר שמות (פרשת תצוה). יצירת החושן עצמו מתוארת בספר שמות ל"ט, ח-כא (פרשת פקודי).
מטרת החושן
מטרתו של החושן, לפי שמות (כ"ח, כט), הייתה שכל שבטי ישראל יהיו לזיכרון לפני ה', כאשר הכהן מסתובב במשכן או במקדש. בספר במדבר מוזכר טעם נוסף והוא התייעצות עם אלוהים האם לצאת למלחמה:, ולפי זה מובן מדוע שמו חושן משפט, על ששופט כיצד על ישראל לנהוג במלחמותיהם. אצל שאול המלך מסופר (שמואל א' כ"ח, ו) שהלך לבעלת האוב כדי לקבל מידע על העתיד לפקוד אותו במלחמה בגלבוע, לאחר שלא קיבל תשובה לא דרך חלומות ולא דרך האורים או הנביאים.
מקינואיט
הרכב כימי וקריסטלוגרפיה
נוסחת המבנה הכימי של המקינואיט היא Fe,Ni)9S8).
מקור ותפוצה
המקינואיט נמצא במספר מקומות רב (נכון ל-2011 הוא נתגלה ב-231 אתרים בעולם), אבל הוא נחשב מינרל נדיר יחסית. מקומות בהם אפשר למצוא מקינואיט כוללים את מכרה מקינאו (Mackinaw) במחוז סנוהומיש (Snohomish) במדינת וושינגטון (המקום בו נתגלה לראשונה), בבוץ שעל קרקעית נהר מיסטיק (Mystic), בבוסטון שבמסצ'וסטס שבארצות הברית; במחדר "כבש המושק" (Muskox intrusion) בטריטוריות הצפון-מערביות ובמכרה פלקונברידג' (Falconbridge mine) באגן סדברי באונטריו שבקנדה; במכרה אוטוקומפו (Outokumpu) בפינלנד; במכרה פיאט בפיימונטה שבאיטליה; בלנדסברג (Landsberg), בסמוך לאוברמושל (Obermoschel) במדינת ריינלנד-פפאלץ שבגרמניה; במסיב קובדור (Ковдор) בחצי האי קולה שברוסיה; ובברוקן היל בניו סאות' ויילס ובמרבץ הניקל סקוטיה (Scotia) בקלגורלי (Kalgoorlie) באוסטרליה המערבית שבאוסטרליה.
להקת האופרה של קארל רוזה
מות רוזה והמשך פעילות הלהקה
קארל רוזה מת לפתע בפריז, ב-30 באפריל 1889, ונקבר בבית הקברות הייגייט בלונדון. שנתים לפני מותו הפך רוזה את מיזם האופרה שלו לחברה בע"מ, שהייתה מצב פיננסי ואמנותי איתן בעת מותו. המילטון קלארק התמנה למנצח הלהקה ב-1893. ב-1897 העלתה הלהקה את הביצוע הבריטי הראשון של לה בוהם מאת פוצ'יני במנצ'סטר בפיקוח המלחין. לאחר זאת הגישה הלהקה עונה בבית האופרה המלכותית, קובנט גארדן, במחירים מוזלים, שנועדה למשוך את "ההמונים" לאופרה.
ניסיון ההתנקשות ברונלד רייגן
ההתנקשות
ב-28 במרץ הגיע הינקלי לוושינגטון באוטובוס ונכנס למלון סנטרל פארק. הוא הבחין בלוח הזמנים של רייגן שפורסם בעיתון הוושינגטון סטאר והחליט שהגיע הזמן לפעול. הינקלי ידע שהוא עלול להיהרג במהלך ניסיון ההתנקשות, והוא אף כתב (אך לא שלח) מכתב לפוסטר כשעתיים לפני ניסיונו להתנקש בחיי הנשיא. במכתב הוא אמר כי הוא מקווה להרשים אותה בחשיבות הפעולה שלו ושהוא "ינטוש את הרעיון ברגע, אם רק אוכל לזכות בלבך ולחיות את שארית חיי איתך".
הירי
למחרת הירי, האקדח של הינקלי נמסר ל-ATF, שחקרה אותו ועקבה אחר מקורו. בתוך זמן קצר, סוכנים מצאו כי האקדח נרכש בחנות בעיר דאלאס, טקסס.
קרלו קודיצ'יני
קריירה
קודיצ'יני החל את הקריירה שלו במועדון האיטלקי מילאן בשנת 1992. במועדון שיחק בעברו גם אביו, פאביו. עם זאת, קודיצ'יני התקשה לחזור על הישגיו של אביו, ובשלוש השנים בהן נכלל בסגל הקבוצה ערך שתי הופעות בלבד בליגת האלופות ולא שיחק כלל במסגרת הסרייה א'. הוא הושאל לקבוצת קומו מהליגות הנמוכות באיטליה בעונת, ולבסוף עבר לא.ס. פראטו ב-1995.
בנובמבר אותה שנה היה קודיצ'יני מעורב בתאונת אופנוע בוולת'מסתאו שבמזרח לונדון, בדרכו לאימון של טוטנהאם. בעקבות התאונה הוא סבל מפגיעות קשות בידיו ובאגן הירכיים. בפברואר 2010 דווח כי החל להתאמן מחדש עם כדור, ובמאי אותה שנה חתם על חוזה מחודש בטוטנהאם.
ראש עיריית מוסקבה
היסטוריה
ב-2011 נערכו שינויים בחקיקה שאפשרו בחירות ישירות לראשות העיר מוסקבה, ובספטמבר 2013, לראשונה מאז 2003, נערכו הבחירות לראשות העיר מוסקבה.
המוקיון
המוקיון הוא ספרו של חתן פרס נובל היינריך בל הרומן מתרחש בגרמניה של שנות השישים. הספר ראה אור בגרמנית בשנת 1963 ותורגם לעברית בשנת 1971 בהוצאת מסדה.
עוזי רובין
קורות חיים
לאחר פרישתו ממערכת הביטחון הקים חברה לייעוץ ביטחוני בשם "רובינקון". רובין פועל רבות במסגרת מכוני מחקר אקדמיים שונים, ובהם המכון למחקרי ביטחון לאומי ומרכז בגין-סאדאת למחקרים אסטרטגיים הפועל באוניברסיטת בר-אילן. במחקריו עוסק רובין בסוגיות הקשורות לתוכניות טילים בליסטיים במדינות ערב ובאיראן, במערכות הגנה נגד טילים ובנושאים קרובים.
מגדל האופרה
היסטוריה
בשנת 2011 רכש גבי אדרי את שטחי המסחר של המגדל, ובמקומם נפתח ביולי 2019 בית מלון של רשת מלונות הרברט סמואל שבבעלות קבוצת האחים נקש.
משוואה ממעלה רביעית
פתרון משוואה ממעלה רביעית
מהשוואת המקדמים מתקבל:
מן השוויון על r נובע: או במילים אחרות
קרחון מריק
קרחון מריק (באנגלית: Merrick Glacier) הוא קרחון הממוקם מזרחית לקרחון סנט, ברכס בריטניה שבאנטארקטיקה.
דגימה (רפואה)
ברפואה, נטילת דגימה היא תנאי הכרחי עבור בדיקות רפואיות רבות, דגימה של חומר כלשהו (דם, הפרשות, תאים ועוד) מסייעת לתהליך האבחון והערכת המטופל ולהתווית הטיפול במחלתו.
אתי מאירסון
ביוגרפיה
מאירסון התגייסה למשטרת ישראל בגיל 20. היא מילאה שורה של תפקידים בכירים במשטרה, בהם מפקדת מחוז חוף באגף התנועה, וסגנית מפקד משטרת התנועה הארצית. ב-2006 העידה עדות אופי לטובת אחד השוטרים בפרשת השוטרים הנוקמים. ב-2009 במהלך אסון הכרמל, שימשה כסגנית מפקדת תחנת חיפה. באוקטובר 2017 מונתה לראשת היחידה לביטחון מידע (יחב"מ). קודם לכן שימשה כמפקדת תחנת זכרון יעקב.
לונר פרוספקטור
פרופיל המשימה
לונר פרוספקטור שוגרה על גבי משגר אתנה II ב-7 בינואר 1998 והחלה מסע בן 105 שעות אל הירח. במהלך המסע נפרשו שלושה מוטות עליהם הותקנו הכלים המדעיים. בסוף המסע נכנסה החללית למסלול סביב הירח, 11.6 שעות להקפה. כעבור 24 שעות החללית הוכנסה למסלול ביניים בן 3.5 שעות להקפה וכעבור 24 שעות נוספות (13 בינואר 1998) למסלול קדם-מיפוי של 92 × 153 ק"מ. ב-16 בינואר הוכנסה החללית למסלול קוטבי כמעט מעגלי ברדיום של 100 ק"מ עם נטיית מסלול של 90° וזמן הקפה של 118 דקות. ב-19 בדצמבר 1998 הונמכה החללית למסלול של 40 ק"מ כדי לבצע מיפוי ברזולוציה גבוהה יותר. המסלול שונה שוב ב-28 בינואר 1999 למסלול של 15 × 45 ק"מ והחללית סיימה את משימתה העיקרית בת השנה והחלה את משימתה המורחבת.
עיר קטנה ואנשים בה מעט
שבא מספר כי ראייתו האופטימית של גוטמן מציגה לעיתים פן נאיבי ואופטימי של מעשים שנתפסו כחמורים בזמנם. כך מספר גוטמן על סייד, שראה מבעד לחלון נערה רוחצת, ומוקסם "החליק לתוך חלון האמבטיה". לאחר מכן נעצר בבית הוועד וצינה דיזנגוף הביאה לו ארוחת צהריים. לאמיתו של דבר היה זה ניסיון אונס, והצעיר נשלח בחרפה לארץ מוצאו.
גוטמן עצמו מסכם את ספרו ב"נאום" שנישא כביכול מעל בניין "הבאר" בשדרות רוטשילד, שזה מכבר נהרס בעת שנכתב הספר, כאשר בציור המלווה את ה"נאום" מצויר מתארו הייחודי של הבניין בקווקווים:
Mi Chico Latino
השיר הגיע למקום הראשון במצעד הסינגלים הבריטי והיה להיט בין-לאומי.
גרגולים (סדרת טלוויזיה)
אלמנטים ספקולטיביים
בפרק אחד בסדרה מופיע חוצן.
התעוררות
חמשת הפרקים הראשונים עומדים כיחידה אחת ומציגים את הרקע לסדרה. התיאור להלן הוא בסדר כרונולוגי. התיאור בסדרה איננו ליניארי, ומדלג בין המאה ה-20 למאה ה-10.
ארמון טווילרי
היסטוריה
באוקטובר 1789, במהלך המהפכה הצרפתית, נכפה על לואי ה-16 ואשתו מארי אנטואנט לשוב מארמון ורסאי ולגור בארמון הטווילרי במעצר בית, כדי להדגיש את שיבת המלוכה לארמון בפריז, לעומת ההתנשאות והניכור שאפיינו את השלטון מתוך ורסאי שנבנה מחוץ לפריז כאות עליונות של המלך על העם.
שועי העיר קאלה
שועי העיר קאלה (בצרפתית: Les Bourgeois de Calais) הוא אחד הפסלים המפורסמים ביותר של אוגוסט רודן. הפסל, שהושלם בשנת 1888, מתאר את כניעת העיר קאלה בשנת 1347 לאדוארד השלישי לאחר מצור שנמשך למעלה משנה במהלך מלחמת מאה השנים.
בשנת 1880 הציע ראש עיריית קאלה להקים את הפסל בכיכר העיר. ההצעה של רודן הייתה שנויה במחלוקת, משהציגה את שועי העיר (הבורגנים) לא כ"גיבורים" אלא כאנשים שבורים וכואבים. הפסל היה חדשני בכך שהציג את האנשים בגובה פני הצופים, ולא גבוה על כן נישא (אף שעד שנת 1924, ובניגוד להנחיותיו של רודן, הוצג הפסל על כן גבוה). הפסל המקורי נמצא בקאלה.
אנגלוספירה
[[קובץ:Detailed SVG map of the Anglophone world.svg|ממוזער|upright=2| פיקסלים|מדינות שבהן אנגלית היא שפה רשמית (דה פקטו או דה יורה). מדינות האנגלוספירה הן המדינות שבהן אנגלית היא שפת האם העיקרית של תושבי המדינה.
מחקר דעת קהל מצא שאזרחי חמש מדינות הליבה של האנגלוספירה נוהגים לדרג באופן עקבי את יתר מדינות הליבה של האנגלוספירה כבעלות הברית החשובות ביותר של מדינתם בעולם כולו. באופן מסורתי היחסים בין מדינות האנגלוספירה היו חמים, כאשר שותפויות דו-צדדיות כמו אלו שבין אוסטרליה וניו זילנד, ארצות הברית וקנדה וארצות הברית ובריטניה ("היחסים המיוחדים") הן מהשותפויות המוצלחות ביותר בעולם.
משוואת ליין-אמדן
את המשוואה ניתן לפתור אנליטית רק כאשר האינדקס הפוליטרופי n שווה ל-0, 1 או 5. במקרים אחרים (כגון במקרים הפיזיקליים) יש לפתור את המשוואה נומרית.
ינשוף (מתקן לבדיקת אלכוהול)
מהלך הבדיקה
לאחר הכנת המכשיר לבדיקה, מתבקש הנבדק לבצע שתי נשיפות, בהפרש של כדקה, אל פיית המכשיר. אם הנשיפות אינן מספיקות או שיש איתן בעיה יודיע המכשיר על כך ויבקש לבצע נשיפות מחדש. המכשיר מתבסס על בדיקת שתי נשיפות של הנדגם אשר עוברות דרך גלאי אופטי וגלאי כימי אשר מטרתם לזהות את האלכוהול באוויר ואת ריכוזו וזאת בתנאי ואין חזרה של אדי אלכוהול מהוושט לחלל הפה, ככל ויש הרי שהבדיקה אינה מדויקת. לנבדקים אשר משתמשים בתרופות כמו אומפרדקס או נקסיום הבדיקה אינה מדויקת.
ארגז חול
אַרְגַז חוֹל הוא אזור תָחוּם, רחב ונמוך או גומה רדודה, הממולא בחול ומיועד למשחק ילדים. את ארגזי החול אפשר למצוא לרוב במגרשי משחקים ובגני ילדים. מכיוון שהם זולים, וניתנים להרכבה או לבנייה בקלות יחסית למתקני משחק אחרים, בנוסף, ניתן למצוא אותם בחצרות האחוריות של בתי מגורים.
ניתן למצוא ארגזי חול בגדלים וצורות מגוונות, אך רובם תחומים באמצעות קרשים, בולי עץ או מסגרות גדולות אחרות עשויות עץ, המאפשרות לילדים גישה נוחה לחול ומקום ישיבה נוח. אף על פי כן, ניתן לרכוש גם ארגזי חול קטנים. הללו עשויים פלסטיק בדרך כלל ולעיתים מעוצבות בצורה חיה או עצם מוכר אחר. לחלקם יש מכסה המאפשר כיסוי של ארגז החול בעיתים של חוסר שימוש במטרה למנוע גישה של חתולים ולכלוך לארגז החול. המכסה גם מונע מהחול להירטב על ידי הגשם, למרות שרצויה רמה מסוימת של לחות כדי להחזיק את החול ביחד ובמקומו. ניתן להשתמש בארגזי חול מוכנים מראש עבור שימוש ביתי, במיוחד במעונות. יתר על כן, ניתן להשתמש בחומרים אחרים במקום חול, כגון קמח שיבולת שועל אשר אינו רעיל וקל לנקותו באמצעות שואב אבק.
יונה טפר
יונה טפר (נולדה ב-25 בפברואר 1941) היא סופרת ילדים ישראלית.
מוחמד א-שיבאני
מוחמד בן אלחסן א-שיבאני (בערבית: محمد بن الحسن الشيباني) נולד בשנת 749, ונפטר בשנת 805. היה בין תאבעו אל-תאבעין הבולטים. נחשב על ידי רבים כאֲבִי החוק האסלאמי הבין לאומי. היה משפטן ופוסק הלכה מוסלמי, אשר למד אצל גדולי פוסקי ההלכה בעולם האסלאמי, כגון האימאם אבו חניפה, ולצד מלומדים נוספים כמו אבו יוסף, והאימאם מאליק אבן אנס.
חייו
לאחר פטירתו של אימאם אבו חניפה, המשיך א-שיבאני ללמוד אצל אבו יוסף, אשר היה התלמיד הכי בולט של אימאם אבו חניפה, ממשיך דרכו, וזה אשר תרם הכי הרבה להפצת האסכולה החנפית, ולהפיכתה לאסכולת ההלכה הכי גדולה בעולם האסלאמי עד עצם היום הזה. בשלב מסוים במהלך מסעו הרוחני בעקבות הידע הדתי, עבר א-שיבאני לאלמדינה, שם זכה ללמוד במשך כ-3 שנים אצל האימאם מאליק אבן אנס (נכתב גם "מאלכ"), מייסד האסכולה המאלכית. כך, כתוצאה מחינוכו ולימודי אצל גדולי המשכילים, הפך א-שיבאני לפוסק הלכה ולמשפטן כבר בגיל צעיר.
פאוסטינו אספרייה
פאוסטינו הרנן אספרייה הינסטרוזה (בספרדית: Faustino Hernán Asprilla Hinestroza; נולד ב-10 בנובמבר 1969 בטולואה שבקולומביה) הוא כדורגלן עבר קולומביאני ששיחק בעמדת החלוץ. אספרייה נחשב לאחד מטובי הכדורגלנים הקולומביאנים בכל הזמנים.
נבחרת קולומביה
אספרייה השתתף במשחק מוקדמות מונדיאל 1994 שבו קולומביה הביסה את ארגנטינה 5 - 0 בבואנוס איירס, והבקיע בו שני שערים. קולומביה סיימה את הבית המוקדם ללא הפסד, והייתה מועמדת להעפיל לשלבים המתקדמים של הטורניר. אולם, הנבחרת הודחה כבר בתום שלב הבתים ואספרייה לא הצליח להבקיע כלל. במהלך הטורניר הוא אף נטש את חבריו לנבחרת.
חיים ברזיס (מנהיג ציוני)
הרב דוקטור יוסף חיים ברזיס (ברומנית: Iosef Haim Brezis); 1887–1930, היה רב, פעיל ציוני ופובליציסט פורה ברומניה, בן של רב וסבו של המתמטיקאי חיים ברזיס.
ברומר
ברומר הוא שם משפחה.
שאוגואן
תחבורה
רשת כבישים ומסילות ברזל מחברות את שאוגואן עם שאר המדינה. שאוגואן נמצאת על מסילת הברזל המחברת בין בייג'ינג לגואנגג'ואו. והיא נמצאת בקרבת האוטוסטרדה בייג'ינג-ג'והאי. ניתן להגיע לשאוגואן בקווי רכבות ואוטובוסים ישירים מהונג קונג, ממקאו ומערים נוספות בגואנגדונג. שאוגואן מוקפת נהרות וספינות הנהר הן אמצעי תחבורה פופולרי.
יאנג ליוויי
יַאנְג לִיװֶיי (בסינית: 杨利伟; ) הוא מייג'ור גנרל וטייס קרב בחיל האוויר הסיני וטייקונאוט בשירות מינהל החלל הסיני (CNSA). ליוויי הוא האדם הראשון ששוגר לחלל על ידי תוכנית החלל הסינית.
ביוגרפיה
ליוויי נולד ב-21 ביוני 1965 בעיר הוּלוּדַאו שבצפון מזרח סין. אמו הייתה מורה, ואביו היה רואה חשבון במשרד חקלאות ממשלתי. אשתו קצינה בצבא הסיני ולזוג בן אחד.
ראפן שווייצרי
על פני המטבע מופיע ערכו בלבד, ולא שמו, כי שמו שונה בשפות הרשמיות השונות של שווייץ. שמה של שווייץ מופיע בלטינית. על גב המטבע בערך 5 דיוקן של ליברטס, אלת החירות הרומית. עיצוב המטבעות לא השתנה מאז שנות ה-80 של המאה ה-19, למעט שינויים קטנים בחומר שממנו עשויים המטבעות. מטבע 2 ראפן הוצא מהמחזור ב-1978, ו-1 ראפן ב-2007, כאשר מטבעות בערכי 5, 10 ו-20 עדיין שימושיים.
עונת 2018/2019 בליגה הלאומית בכדורסל
עונת 2019\2018 בליגה הלאומית בכדורסל היא העונה ה-53 של הליגה השנייה בחשיבותה בכדורסל בישראל.
גמר
שתי המנצחות בסדרות חצי הגמר יעפילו לגמר ושם יתמודדו בסדרת הטוב מחמישה כשהקבוצה המדורגת גבוה יותר תארח את המשחק הראשון, השלישי והחמישי (במידת הצורך) המדורגת נמוך יותר תארח את המשחק השני והרביעי (במידת הצורך). כשהמנצחת תעפיל לליגת העל
לילה לבן (תל אביב)
הלילה הלבן כולל מסיבות ומופעים מסוגים רבים - מוזיקה, מחול, תיאטרון, סרטים, וידאו ארט, תערוכות יחיד וקבוצתיות ואמנות לסוגיה לאורך כל הלילה. המופעים, בחלקם, מתקיימים ברחוב תחת כיפת השמים כמו בשדרות רוטשילד, גן הפסגה כיכר רבין כיכר ביאליק וחוף הים.
היסטוריה
תחילה התקיימו אירועי לילה לבן במתחם העיר הלבנה ובשנים שאחר כך הורחבו האירועים לכל העיר.
ורוניקה פורומבקו
חייה
בשנת 1977 נהרגה, יחד עם בעלה, ברעידת אדמה שפגעה בבוקרשט.
דיה גדולת-מקור
מאפיינים
המין דיה קרסתנית נפוצה מטקסס ודרום ארצות הברית עד לאמריקה הדרומית הטרופית. המין דיה קובנית אנדמית לאי קובה, והיא כמעט נכחדה בטבע.
פרננדו קנוף
ביוגרפיה
קנוף הקליט, הפיק והופיע עם אמנים בינלאומיים כמו מרסדס סוסה, טיטו פואנטה ג'וניור, ג'ין פרי, אפריין טורו, פדריטו מרטינז, דבורה בראון, אלי דג'יברי, אבי לבוביץ, ננסי קינג, ויקטור מנדוסה ואחרים. ניגן גם עם אמנים ישראלים, בהם דויד ברוזה, שלמה ידוב, יהורם גאון, דין דין אביב, מרינה מקסימיליאן בלומין, התזמורת הקאמרית הישראלית, התזמורת הפילהרמונית הישראלית, יאיר דלאל ועוד.
בארי קופר (מוזיקולוג)
חייו
קופר ידוע בגלל ספריו על בטהובן וגילויו על הסימפוניה העשירית שלו. הוא למד בהרחבה ובשקידות את רשימותיו של בטהובן וכתב ספר בשם- Beethoven and the Creative Process. הוא איחד את הסקיצות של בטהובן ליצירה שלמה אחת. הסימפוניה התאורטית בגרסתה הראשונה הוצגה בשנת 1988 על ידי התזמורת הפילהרמונית המלכותית של ליברפול, בניצוחו של ולטר ולר. הסימפוניה בגרסתה השנייה הוצגה על ידי התזמורת הסימפונית של לונדון, בניצוחו של וין מוריס.
אליפות צרפת הפתוחה 2012
אליפות צרפת הפתוחה 2012 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-27 במאי והסתיימו ב-11 ביוני. זו הייתה האליפות ה-111 מאז ייסודה.
תחרות זוגות גברים
בתחרות השתתפו 64 זוגות. להלן הזוגות שקיבלו דירוג:
תחרות זוגות מעורבים
מזוג מנצחי תחרות 2011 רק סקוט ליפסקי השתתף בתחרות. סניה מירזה ומאהש בהופאטי נפגשו במשחק הגמר עם הזוג הלא מדורג קלאודיה יאנס-איגנצ'יק  וסנטיאגו גונסאלס  וניצחו בשתי מערכות.
ישראל ברולאן גארוס
דודי סלע השתתף גם הוא בתחרות זוגות הגברים, ביחד עם פיליפו וולנדרי מאיטליה. הם ניצחו בסיבוב הראשון בשתי מערכות והובסו בסיבוב השני בשתי מערכות.
פיליפ מלנכתון
לימודים והוראה
פיליפ מלנכתון ואחיו גאורג נשלחו להתגורר בבית סבתם אליזבת רויכלין, בעיר פְּפוֹרְצְהַיְים (Pforzheim). בשנה זו החלו שני האחים ללמוד בבית הספר הלטיני המקומי, שאותו ניהלו הרקטור גאורג סימלר (George Simler) וג'ון ווימפן מהעיר שווצינגן (Schwetzingen), שתרמו הן למוניטין של המוסד והן לפופולריות הרבה שלה זכה. רבים מבוגרי בית הספר זכו לפרסום בהמשך דרכם, ביניהם Simon Grynaeus, שהיה לימים ממקדמי הרפורמציה ופרופסור ליוונית באוניברסיטת היידלברג.
מחלוקות תאולוגיות
המחלוקות התאולוגיות שאפיינו את תקופת הרפורמציה, התעצמו לאחר פרסום חיבורו של מרטין לותר 95 התזות בשנת 1517, בו כפר בקיומו של כור המצרף וביכולתה של הכנסייה למכור שטרות כפרה עקב עקרון הפרה-דסטינציה.
קישורים חיצוניים
Metro North-South Joint Pastoral Conference at St. John Evangelical Lutheran Church Wauwatosa, Wisconsin, November 14, 1983.
בקעת תמנע
היווצרות הנחושת בבקעת תמנע
החלק העליון של הסלעים המגמתיים הקדומים היה עשיר בנחושת ובמנגן ונחשף בזמן השקעתה של תצורת תמנע בקמבריום התחתון. בתקופה זו היה אזור תמנע אגן רדוד בשולי ים קדום שהשתרע לכיוון צפון-מערב, ובו שקעו אבני גיר מעורבות בגרגרי חול, דולומיטים, חרסיות ואבני חול המהווים את תצורת תמנע. על קרקעית האגן חיו אצות אשר השקיעו את המשקע הגירני וסייעו ביצירת מינרלי נחושת הסולפידיים. המסה חלקית של דולומיט על ידי מי תהום גרמה לעליית ריכוז הנחושת בחלק מהמקומות. הנחושת שנמסה, הושקעה מחדש בעורקים ונוצרו תרכיזים בריכוז של עשרות אחוזים.
מינרולוגיה
מינרלי הנחושת העיקריים המצויים בבקעת תמנע הם מלכיט וכריזוקולה. תכולת הנחושת הממוצעת במרבץ תמנע הוא כ-1.5%.
אייל זיסר
חייו
זיסר נשוי לפרופ' שירלי שרון-זיסר, מרצה בחוג לאנגלית באוניברסיטת תל אביב וראש החוג לשעבר, העוסקת בפסיכואנליזה לאקאניינית, ולזוג שלושה ילדים.
לבנון
לפי זיסר, מכיוון שהעדתיות היא שהייתה המאפיין הבולט של המרחב הלבנוני עוד מימים ימימה, מאפיין שאף עוגן בחוקה הלבנונית של שנת 1926, נצבעה חלוקה זו של משאבים ועמדות כוח בין המשפחות השונות בצבעים עדתיים. ואולם, בפועל לא הייתה העדתיות אלא מעטפת נוחה בעבור משפחות הנכבדים והעומדים בראשן, אשר נאבקו, לכאורה, בשם בני עדתם על עמדות כוח ומשאבים אך למעשה פעלו כדי להבטיח את חלקם שלהם בחלוקת השלל. המשפחות המובילות בכל עדה היו עסוקות, אפוא, במאבק מתמיד בינן לבין עצמן על הגמוניה בתוככי העדה, הגם שלעיתים איחדו כוחות ושורות במאבק נגד משפחות מעדות אחרות, שעה שהללו ביקשו לקרוא תיגר על אופן חלוקת המשאבים ועמדות הכוח בין העדות, ולהגדיל את חלקם בחלוקת השלל.
לדעת זיסר, לבנון קמה כמדינת כל עדותיה, וליתר דיוק כמדינת כל נכבדיה ומשפחותיה – מדינה, המהווה מסגרת רופפת ובלתי מחייבת, המאפשרת לכל עדה ומשפחה להוסיף ולנהל את ענייניה באוטונומיה כמעט מוחלטת. התוצאה הייתה אנרכיה שלטונית מתמדת, אשר הידרדרה מפעם לפעם לכדי עימותים עקובים מדם. אנרכיה מובנית זו הובילה בסופו של דבר לפרוץ מלחמת האזרחים של אפריל 1975. עם זאת איפשר מצב דברים זה פרקי זמן ממושכים שבמהלכן נהנתה החברה הלבנונית מפלורליזם פוליטי ומשגשוג כלכלי חסר תקדים במונחים מזרח תיכוניים. שהרי המדינה הלבנונית הייתה ישות שבה התקיימה, אחרי הכל, חלוקת משאבים ועמדות כוח הוגנת ומוסכמת. נראה כי מרביתם של הלבנונים השלימו ברצון עם מציאות שכזו ודבקו בזהותם הלבנונית, שפירושה בעבורם הייתה באופן אירוני – העדר כל מחויבות למוסד המדינה הלבנונית, אלא נהפוך הוא, הכרה והשלמה עם מציאות שבה המדינה הנה מסגרת רופפת למערכת פתוחה ופלורליסטית, הגם שכזו המבוססת על עקרון ה"משפחתיות," עטוף במעטפת עדתית. מגמה זו של דבקות בזהות הלבנונית נתחזקה ביתר שאת עם סיומה של מלחמת האזרחים בלבנון בשנת 1989. מלחמה זו הציבה, לכאורה, סימן שאלה מעל ליסודות ואבני הבסיס שעליהם נכונה לבנון, אלא שסיומה של המלחמה ושיקומה של לבנון על בסיס יסודות אלו ממש, בתמיכה רחבה של הציבור הלבנוני, הוכיח מחדש את תקפותם.
ראיין גוסלינג
ראיין תומאס גוסלינג (באנגלית: Ryan Thomas Gosling; נולד ב-12 בנובמבר 1980) הוא שחקן קולנוע, מוזיקאי, במאי ומפיק קולנוע קנדי. גוסלינג התפרסם לקהל הרחב בשנת 2004 בזכות הופעתו בסרט "היומן", ולאחר מכן בתור מורה מכור לסמים בסרט "חצי נלסון", עבורו היה מועמד בשנת 2007 לפרס האוסקר לשחקן הטוב ביותר, והפך למועמד השביעי בצעירותו באותה תקופה. לאחר מכן שיחק בשלל סרטים במגוון ז'אנרים, בין היתר בקומדיה הרומנטית "לארס והבחורה האמיתית", בדרמה הרומנטית "בלו ולנטיין", בקומדיה הרומנטית "טיפש, מטורף, מאוהב", בדרמה הפוליטית "משחקי שלטון", בסרט הפשע והפעולה "דרייב", בדרמה הביוגרפית "מכונת הכסף" ובסרט המוזיקלי "לה לה לנד"; עבורו זכה בפרס גלובוס הזהב לשנת 2017 וקיבל מועמדות שנייה לפרס אוסקר לשחקן הטוב ביותר.